"ตู้ซื้อขายทอง" นวัตกรรมใหม่เอาใจคนชอบทอง - FINNOMENA
ตู้ซื้อขายทองคำอัตโนมัติ หรือ Gold Express นวัตกรรมล่าสุดในการขายทองคำ โดยธนาคารกรุงเทพ ร่วมกับ ฮั่วเซ่งเฮง เปิดตัวตู้ซื้อขายทองคำอัตโนมัติโดยไม่ต้องใช้เงินสดแห่งแรกของไทย
31 พ.ค. 2560

ตู้ซื้อขายทองคำอัตโนมัติ หรือ Gold Express นวัตกรรมล่าสุดในการขายทองคำ โดยธนาคารกรุงเทพ ร่วมกับ ฮั่วเซ่งเฮง เปิดตัวตู้ซื้อขายทองคำอัตโนมัติโดยไม่ต้องใช้เงินสดแห่งแรกของไทย
วิธีการซื้อคือ ยืนยันตัวตน เสียบบัตรประชาชน แล้วเลือกน้ำหนักทองที่ต้องการ และชำระเงินด้วยบัตร Purchasing Card หรือบัตร Be1st จากนั้นก็รับ “ใบฝากทองคำ” เป็นสลิปหลักฐานเพื่อยืนยันคำสั่งซื้อ
ทั้งนี้ “ใบฝากทองคำ” สามารถนำไปขึ้นเป็นทองคำแท่งได้ที่ร้านฮั่วเซ่งเฮงสาขาเยาวราช สาขาสีลม และสาขาซีคอนสแควร์ หรือจะฝากทองเก็บไว้เพื่อความปลอดภัย รอจนราคาทองคำขึ้นค่อยนำใบฝากทองคำกลับมาขายทองเพื่อเก็งกำไรก็ได้
โดยสามารถขายทองคำที่เคยซื้อผ่าน Gold Express ที่ตู้ Gold Express ก็ได้เช่นกัน ซึ่งราคาซื้อขายทองคำที่ตู้อัตโนมัติก็จะเป็นแบบเรียลไทม์สามารถตรวจสอบได้ ทันที
วิธีการขายคือ เสียบบัตรประชาชน เลือกรายการขาย แล้วระบบจะแสดงประวัติการซื้อ พร้อมแสดงผลกำไรขาดทุน จากนั้นยืนยันการขาย เมื่อขายเรียบร้อยแล้ว ยอดเงินจะคืนเข้าสู่บัญชี PromptPay ที่เปิดไว้กับบัญชีธนาคารกรุงเทพเท่านั้น
ปัจจุบัน ตู้ Gold Express พร้อมให้บริการแล้วจำนวน 8 ตู้ ในสาขาต่างๆ ของร้านฮั่วเซ่งเฮงทั่วกรุงเทพ
ที่มา : http://www.moneychannel.co.th/news_detail/17178/
FINNOMENA Hot News Digest
คือการนำข่าวเรื่องการเงินการลงทุนที่สำคัญ ๆ ในแต่ละวัน มาทำการย่อย (digest) ให้เข้าใจง่าย ๆ รวมถึงอธิบายถึงผลที่อาจจะเกิดขึ้นจากเรื่องดังกล่าว โดยทีมงาน FINNOMENA เพื่อให้นักลงทุนได้เสริมความเข้าใจในข่าวสารต่าง ๆ ได้ดีขึ้น และเรียนรู้ที่จะวิเคราะห์เรื่องราวต่าง ๆ ได้ด้วยตัวเอง
แท็ก:
แชร์บทความ: